Publication: Magyar Közlöny
Issue: MK-2001-115 (Year: 2001, Number: 115)
Era: 1990-2004
Section: szóló 2000. évi XLIII. törvény (a továbbiakban: Hgtv.),
Paragraph Index: 921

f) az elvégzett szolgáltatás alapján az ingatlantulajdonost terhelő díjfizetési kötelezettséget, az alkalmazható díj legmagasabb mértékét, megfizetésének rendjét, az esetleges kedvezmények eseteit vagy a szolgáltatás ingyenességét.” E jogalkotási felhatalmazás alapján alkotta meg — preambuluma szerint is — Budapest Főváros Közgyűlése a Kgyr.-t, amely az indítványozó által említett 10. §-ában a települési szilárd hulladékkal kapcsolatos komplex helyi közszolgáltatás díjával kapcsolatos tárgyköröket szabályoz. Az Ör. preambuluma arra utal, hogy megalkotására az Ötv. 16. § (1) bekezdése, valamint Budapest Főváros Önkormányzatának a települési szilárd hulladék részét képező háztartási hulladékkal kapcsolatos közszolgáltatás kötelező igénybevételéről szóló 67/1995. (XI. 1.) Főv. Kgyr. rendelete alapján került sor. [A Kgyr. 25. § (3) bekezdése e rendeletet 1998. szeptember 1-jével hatályon kívül helyezte.] Az Ör. kifogásolt 5. §-a a következőket írja elő: „(1) Az Önkormányzat tulajdonában lévő bérbeadás útján hasznosított lakások bérlői által fizetendő szemét (szolgáltatási) díj bérleményenként 500,— Ft/hó/áfa-val.

Source: https://magyarkozlony.hu/hivatalos-lapok/8fe82eafa7afd01d11991621bc1328062e77108e/dokumentumok/7365d56ddf4b0f7eda48dc850e353443ee726d5c/letoltes